|  |
| --- |
| PÖYTÄKIRJA |
| **Seutuhallitus nro 1/2025** |
| 23.1.2025 |

**KOKOUSTIEDOT**

Aika torstai 23.1.2025 klo 9.00–12.09

Paikka Tervolan kunnanvirasto/ Valtuustosali ja Teams

**KÄSITELTÄVÄT ASIAT**

|  |  |  |  |  |
| --- | --- | --- | --- | --- |
| **Pykälä** | **Asia** | **LIITE** | **Sivu** | **Lisätiedot** |
| 1 § | Kokouksen avaus ja läsnäolijoiden toteaminen |  | 3 |  |
| 2 § | Kokouksen laillisuus ja päätösvaltaisuus |  | 3 |  |
| 3 § | Pöytäkirjantarkastajien valinta |  | 3 |  |
| 4 § | Työjärjestyksen hyväksyminen |  | 3 |  |
| 5 § | Kemin sairaalan edunvalvonta | LIITE 7 | 4 | Esittely |
| 6 § | Lentoliikenteen hankinta ostopalveluna optiokaudella |  | 6 |  |
|  | 2026–2028 | LIITE 8 |  |  |
| 7 § | Seututoiminnan vuosikello | LIITE 1 | 7 |  |
| 8 § | Seutuhallituksen puheenjohtajan tehtävät ja | LIITE 2, 3 | 8 |  |
|  | seutupäällikön tehtävänkuva |  |  |  |
| 9 § | Seutupäällikön katsaus | LIITE 9 | 9 |  |
| 10 § | Tiedoksi saatettavat asiat | LIITE 4-6 | 10 |  |
| 11 § | Muut mahdolliset asiat |  | 10 |  |
| 12 § | Seuraavien kokousten ajankohdat ja paikat |  | 11 |  |
| 13 § | Kokouksen päättäminen |  | 12 |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Puheenjohtaja Kalle Huusko

**SEUTUHALLITUKSEN JÄSENET**

|  |  |  |  |  |  |  |  |
| --- | --- | --- | --- | --- | --- | --- | --- |
| **Organisaatio** | **Varsinainen** | **Läsnä** | **Poissa** | **Vara** | **Läsnä** | **Poissa** | **Lisätiedot** |
| Kemi  | Kalle Huusko | x |  | Pekka Tiitinen |  |  |  |
| Aimo Tervahauta |  | x | Albana Mustafi | x |  | Teams/10.20- |
| Tuire Kourula | x |  | Raimo Keskikallio |  |  |  |
| Tornio  | Olli Rainio |  | x | Ismo Säily |  | x |  |
| Risto Välimaa |  | x | Outi Keinänen | x |  | Teams |
| Jari Hast | x |  | Kaisa Juuso |  |  | -12.04/8 § |
| Keminmaa | Eeva Lääkkö | x |  | Soili Rautio |  |  | Teams |
| Jonna Pakisjärvi |  | x | Sanna Niskakoski |  | x |  |
| Simo  | Tapani Kuusela | x |  | Helvi Hamari |  |  |  |
| Tervola  | Jorma Vaara | x |  | Raimo Puikko |  |  |  |
| Elinkeinoelämän ed.  | Markku Rautio | x |  | Marko Vuorinen |  |  |  |
| Ammattijärjestöjen ed.  | Tommi Taipale | x |  | Turkka Sunnari |  |  |  |
| **Organisaatio** | **Ulkojäsen** | **Läsnä** | **Poissa** | **Vara** | **Läsnä** | **Poissa**  | **Lisätiedot** |
| Haaparanta | Bengt-Olov Innala | x |  | Eija Stenberg |  |  |  |
| Ylitornio | Jouni Ollikkala | x |  | Tommi Knuuti |  |  | Teams |
|  |  |  |  |  |  |
| **Muut osallistujat** | **Nimi** | **Organisaatio** | **Läsnä** | **Poissa** | **Lisätiedot** |
| Kuntien valtuustojen puheenjohtajat | Markku Ponkala | Tornion kaupunki | x |  |  |
| Reijo Viitala | Kemin kaupunki | x |  | Teams |
| Auli Tasala | Keminmaan kunta | x |  | Teams |
| Esko Tavia | Simon kunta | x |  |  |
| Pertti Keränen | Tervolan kunta | x |  |  |
| Timo Kunnari | Ylitornion kunta |  | x |  |
| Johtotiimin jäsenet | Jukka Kujala | Tornion kaupunki | x |  | -11.08/6 § |
| Matti Ruotsalainen | Kemin kaupunki | x |  | 9.09-/5 § |
| Hannele Matinlassi | Keminmaan kunta | x |  | Teams/-11.37 |
| Vivi Marttila | Simon kunta | x |  |  |
| Mika Simoska | Tervolan kunta | x |  |  |
| Jarmo Pienimäki | Ylitornion kunta | x |  | Teams |
| Roger Danell | Haaparannan kaupunki |  | x |  |
| Sari Moisanen | Meri-Lapin kehittämiskeskus | x |  |  |
| Anne Erkkilä (siht) | Meri-Lapin kehittämiskeskus | x |  |  |
| Kutsuttu kokoukseen | Tj. Lasse Männistö | Mehiläinen Länsi-Pohja | x |  | 5 §/ klo 9.00 |

**ALLEKIRJOITUKSET**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Kalle Huusko, puheenjohtaja Anne Erkkilä, sihteeri

**PÖYTÄKIRJAN TARKASTUS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Jari Hast Markku Rautio

**Pöytäkirjaotteen oikeaksi todistavat**

Kemissä \_\_\_ / \_\_\_ 2025 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1 § KOKOUKSEN AVAUS JA LÄSNÄOLIJOIDEN TOTEAMINEN**

**Ehdotus:** Seutuhallituksen puheenjohtaja Kalle Huusko avaa kokouksen todeten läsnäolijat.

**Päätös:** Seutuhallituksen puheenjohtaja Kalle Huusko avasi kokouksen. Avauksen jälkeen todettiin läsnäolijat ja toivotettiin tervetulleeksi toimitusjohtaja Lasse Männistö Mehiläinen Länsi-Pohjasta.

**2 § KOKOUKSEN LAILLISUUS JA PÄÄTÖSVALTAISUUS**

Yhdistyksen sääntöjen mukaan kokouskutsu ja esityslista seutuhallituksen kokouksiin on lähetettävä kirjeitse tai sähköisesti vähintään seitsemän päivää ennen kokousta.

 Seutuhallitus on päätösvaltainen, kun enemmän kuin puolet niiden jäsenistä, puheenjohtaja tai varapuheenjohtaja mukaan luettuna, on läsnä.

**Ehdotus:** Todetaan kokous laillisesti koolle kutsutuksi ja päätösvaltaiseksi.

**Päätös:** Kokous todettiin laillisesti koolle kutsutuksi ja päätösvaltaiseksi.

Kokouskutsu ja esityslista on sähköisesti lähetetty 16.1.2025. Kokouksessa läsnä yhdeksästä kymmeneen jäsentä asioiden käsittelyn aikana.

**3 § PÖYTÄKIRJANTARKASTAJIEN VALINTA**

 **Ehdotus:** Valitaan kokoukselle kaksi pöytäkirjantarkastajaa.

 **Päätös:** Pöytäkirjantarkastajiksi valittiin Jari Hast ja Markku Rautio.

**4 § TYÖJÄRJESTYKSEN HYVÄKSYMINEN**

 **Ehdotus:** Työjärjestys hyväksytään esityslistan mukaisena.

 **Päätös:** Työjärjestys hyväksyttiin esityslistan mukaisena.

**5 §** **KEMIN SAIRAALAN EDUNVALVONTA**

STM TIEDOTE 30.12.2024:

**Leikkaustoimintaa koskevat muutokset tulevat voimaan 1.1.2025**

Vuoden 2025 alusta lähtien Kemissä, Savonlinnassa, Oulaisissa, Salossa ja Valkeakoskella voi osittain suorittaa leikkaussaliolosuhteita ja anestesiaa edellyttävää päiväkirurgiaa ja lyhytjälkihoitoista eri erikoisalojen leikkaustoimintaa, vaikka kyseisissä kaupungeissa ei ole ympärivuorokautista monierikoisalaista päivystystä.

Näissä sairaaloissa voi suorittaa edellä mainittua kirurgiaa, vaikka niissä lakkaisi monierikoisalainen päivystys alueen oman päätöksen perusteella jo aiemmin kuin lainsäädäntö tätä edellyttää eli 1.10.2025 lukien. Näissä sairaaloissa voi myös tietyin edellytyksin suorittaa väliaikaisesti päiväkirurgiana toteutettavia polven ja lonkan primaareja tekonivelleikkauksia siirtymäkauden aikana, joka jatkuu 30.6.2028 saakka.

HUS-yhtymän sairaaloissa saa suorittaa edellä tarkoitettua leikkaustoimintaa. Lisäksi lakimuutosten myötä muussakin terveydenhuoltoa toteuttavassa toimintayksikössä voi suorittaa tiettyjä anestesiologista osaamista edellyttäviä nukutusta tai puudutusta vaativia kevyitä toimenpiteitä.

Valtioneuvoston asetuksella säädetään kevään aikana tarkemmin edellä tarkoitetuista leikkauksista ja toimenpiteistä. Hyvinvointialue voi hankkia näitä leikkauksia ja toimenpiteitä myös yksityiseltä palveluntuottajalta.

Niin sanottua raskasta kirurgiaa saa hankkia vain sellaiselta yksityiseltä palveluntuottajalta, jonka sairaala on julkisen yliopistollisen sairaalan tai keskussairaalan välittömässä läheisyydessä ja jolla on kyseiseen sairaalaan erottamaton toiminnallinen yhteys.

**Päivystyksiä koskevat muutokset voimaan vasta 1.10.2025**

Sairaaloiden päivystystä koskevat muutokset tulevat voimaan 1.10.2025. Muutosten myötä kullakin hyvinvointialueella on yksi nimetyllä paikkakunnalla sijaitseva yliopistollinen sairaala tai keskussairaala, jossa saa ja on velvoite ylläpitää väestölle avointa ja sairaalan toiminnan varmistavaa monierikoisalaista ympärivuorokautista päivystystä.

Uudellamaalla HUS-yhtymä voi kuitenkin päätöksensä perusteella ylläpitää tällaisia sairaaloita useammalla kuin yhdellä paikkakunnalla. Laissa myös säädetään, millä paikkakunnilla on mahdollista ylläpitää ympärivuorokautista perusterveydenhuollon päivystystä ja millä paikkakunnilla vaihtoehtoisesti rajattua ympärivuorokautista erikoissairaanhoidon päivystystä.

**Ehdotus:** Johtotiimi käy keskustelun toimenpiteistä koskien Kemin sairaalan edunvalvontaa.

**Päätös:**

JT 15.1.2025 Johtotiimi kävi keskustelun toimenpiteistä koskien Kemin sairaalan edunvalvontaa ja päätti, että seuraavaan seutuhallituksen kokoukseen pyydetään Mehiläinen Länsi-Pohja Oy:n toimitusjohtaja Lasse Männistö kertomaan, miten lainsäädännön muutokset vaikuttavat Mehiläinen Länsi-Pohjan tuottamiin erikoissairaanhoidon palveluihin.

**- - - - - -**

Mehiläinen Länsi-Pohjan toimitusjohtaja Lasse Männistö kertoo miten lainsäädännön muutokset vaikuttavat Mehiläinen Länsi-Pohjan toimintaan.

**Ehdotus:** Seutuhallitus käy keskustelun edunvalvontatoimenpiteistä koskien sairaalan edunvalvontaa vuonna 2025.

**Päätös:** Kokouksessa toimitusjohtaja Lasse Männistö kertoi Mehiläinen Länsi-Pohjan viime vuoden toiminnasta ja muutoksista sekä tulevaisuudesta.

Kokouksessa kuultiin, että Sosiaali- ja terveysministeriö on pyytänyt Lapin hyvinvointialueen lausuntoa päiväkirurgisesta leikkaustoiminnasta 4.2.2025 mennessä. Seutuhallitus päätti edunvalvontaan liittyen pyytää Lasse Männistöltä listat tehdyistä päivätoimisista leikkaustoimista Kemin sairaalassa. Seutupäällikkö laatii listoista yhteenvedon ensi viikon alussa. Yhteenveto lähetetään seutuhallituksen jäsenille ja tiedoksi Lapin hyvinvointialueen aluehallitukselle.

Seutuhallitus päätti kutsua vieraakseen hyvinvointialuejohtaja Jari Jokelan ja terveysjohtaja Miia Palon Lapin hyvinvointialueelta 27.2.2025 seutuhallituksen kokoukseen kertomaan Lapin hyvinvointialueen tekemistä päätöksistä Kemin sairaalan ja lounaisen palvelualueen erikoissairaanhoidon osalta sekä miten Lapin hyvinvointialue ja Pohjoinen YTA-alue suhtautuu asetuksen vaatimaan toimintaan 1.10.2025 lähtien Kemin sairaalan osalta sekä työnjaosta Lapin hyvinvointialueen sisällä ja YTA-alueella.

 **LIITE 7:** Mehiläinen Länsi-Pohja 2024 toimintakertomus

**6 § LENTOLIIKENTEEN HANKINTA OSTOPALVELUNA OPTIOKAUDELLA 2026-2028**

Helsinki-Kemi-Tornio reittiä operoi Finnair valtion ostopalvelusopimuksen pohjalta. Hankinnassa sopimusosapuolena on valtion liikenne ja viestintä virasto Traficom sekä Kemi-Tornion lentoaseman vaikutusalueen kaupungit Kemi ja Tornio. Hankintakausi on 1.5.2024-30.3.2026. Varsinaisen hankintakauden kustannuksista vastaa valtio.

Vuoden 2025 aikana, puoliväliriihessä on tarkoitus päättää hankinnan optiokaudesta ja kustannusten hoitamisesta. Optiokausi voi olla maksimissaan hankintakauden pituinen (23 kk) ja sen käyttöönotto edellyttää hyväksyntää myös palvelun tuottajalta. Jos sopimusosapuolet hyväksyvät optiokauden käyttöönoton, jatkuisi reitin operointi 28.2.2028 saakka.

**Ehdotus:** Johtotiimi käy keskustelun lentoliikenteen hankinnan kustannusten hoitamisesta ja siihen liittyvästä edunvalvonnasta.

**Päätös:**

JT 15.1.2025 Johtotiimi kävi keskustelun lentoliikenteen hankinnasta ja toteaa, että kuntatalouden haasteiden vuoksi valtion tulee jatkaa lentoliikenteen hankintaa optiokauden ajan valtion 100 % tuen avulla.

**- - - - - -**

 **Ehdotus:** Seutuhallitus merkitsee asian tiedoksi.

 **Päätös:** Seutuhallitus merkitsi asian tiedoksi.

Kokouksessa esitetty lentoliikennemateriaali lähetetään kokoukseen kutsutuille ja laitetaan liitteeksi pöytäkirjaan.

 **LIITE 8:** Lentoliikennemateriaali

**7 §** **SEUTUTOIMINNAN VUOSIKELLO**

Seututoimiston prosessien tueksi ja toimintasuunnitelman mukaisten tavoitteiden saavuttamiseksipuheenjohtajistot ja seututoimisto ovat valmistelleet seututoiminnan vuosikellon.

 LIITE 4:Vuosikalenteri 2025

**Ehdotus:** Johtotiimi käy keskustelun vuosikellosta, täydentää sitä ja esittää sen seutuhallitukselle hyväksyttäväksi.

**Päätös:** Johtotiimi päätti siirtää asian käsittelyn tammikuun kokoukseen.

JT 4.12.2024

- - - - - -

LIITE 2:Vuosikalenteri 2025

**Ehdotus:** Johtotiimi käy keskustelun vuosikellosta, täydentää sitä ja esittää sen seutuhallitukselle hyväksyttäväksi.

**Päätös:**

JT 15.1.2025 Johtotiimi kävi keskustelun vuosikellosta, täydensi sitä ja esittää täydennetyn vuosikellon seutuhallituksen hyväksyttäväksi.

LIITE 11:Vuosikello

**- - - - - -**

 **LIITE 1:** Vuosikello

**Ehdotus:** Seutuhallitus hyväksyy seututoiminnan vuosikellon.

 **Päätös:** Seutuhallitus hyväksyi seututoiminnan vuosikellon.

**8 § SEUTUHALLITUKSEN PUHEENJOHTAJAN TEHTÄVÄT JA SEUTUPÄÄLLIKÖN TEHTÄVÄNKUVA**

Seututoimiston johtamisen tueksi puheenjohtajistot ovat käyneet läpi seutuhallituksen puheenjohtajan tehtävät ja seutupäällikön tehtävän kuvan.

 LIITE 5:Seutuhallituksen pj. tehtävät

 LIITE 6:Seutupäällikön toimenkuva

**Ehdotus:** Johtotiimi käy keskustelun seutuhallituksen puheenjohtajan tehtävistä ja seutupäällikön tehtävänkuvasta ja esittää ne seutuhallitukselle hyväksyttäväksi.

**Päätös:** Johtotiimi päätti siirtää asian käsittelyn tammikuun kokoukseen.

JT 4.12.2024

**- - - - - -**

LIITE 3:Seutuhallituksen pj. tehtävät

LIITE 4:Seutupäällikön toimenkuva

**Ehdotus:** Johtotiimi käy keskustelun seutuhallituksen puheenjohtajan tehtävistä ja seutupäällikön tehtävänkuvasta ja esittää ne seutuhallitukselle hyväksyttäväksi.

**Päätös:**

JT 15.1.2025 Johtotiimi kävi keskustelun seutuhallituksen puheenjohtajan tehtävistä ja seutupäällikön tehtävän kuvasta, täydensi niitä ja esittää ne seutuhallituksen hyväksyttäväksi.

LIITE 12: Seutuhallituksen pj. tehtävät (täydennetty)

LIITE 13: Seutupäällikön toimenkuva (täydennetty)

**- - - - - -**

**LIITE 2:** Seutuhallituksen pj. tehtävät (täydennetty)

**LIITE 3:** Seutupäällikön toimenkuva (täydennetty)

**Ehdotus:** Seutuhallitus hyväksyy seutuhallituksen puheenjohtajan tehtävät ja seutupäällikön toimenkuvan.

**Päätös:** Seutuhallitus hyväksyi seutuhallituksen puheenjohtajan tehtävät ja seutupäällikön toimenkuvan.

**9 § SEUTUPÄÄLLIKÖN KATSAUS**

Kuullaan esitys ajankohtaisista asioista.

**Ehdotus:** Merkitään tiedoksi.

**Päätös:** Kokouksen pitkittyessä ei kuultu seutupäällikön katsausta. Katsaus lähetetään kokoukseen kutsutuille ja laitetaan liitteeksi pöytäkirjaan.

 **LIITE 9:** Seutupäällikön katsaus

**10 § TIEDOKSI SAATETTAVAT ASIAT**

* Vuoden 2023 lopullisiin muuttoliiketilastoihin

perustuva Katsaus Kemin muuttoliikkeeseen on luettavissa kaupungin nettisivuilla:

<https://www.kemi.fi/wp-content/uploads/2024/12/katsaus-kemin-muuttoliikkeeseen-2024-1.pdf>, **LIITE 4**

* Tammi-marraskuun 2024 tilastotietoihin perustuva Katsaus Kemin ja Kemi-Tornio seudun kehitykseen 11/2024 on luettavissa kaupungin nettisivuilla:

<https://www.kemi.fi/wp-content/uploads/2025/01/katsaus_marraskuu_2024.pdf>, **LIITE 5**

* Kehittämiskeskuksen talouden toteutuma 31.12.2024, **LIITE 6**

**Ehdotus:** Merkitään tiedoksi.

**Päätös:** Merkittiin tiedoksi.

**11 § MUUT MAHDOLLISET ASIAT**

 **Kemi-Tornion lentokentän lentoliikenteen kehittäminen**

Seutuhallitus päätti antaa seutupäällikön tehtäväksi laatia askelmerkit aikatauluin, miten Kemi-Tornion lentokentän lentoliikennettä kehitetään. Asia tuodaan 12.2.2025 johtotiimin kokouksen käsiteltäväksi.

**12 § SEURAAVIEN KOKOUSTEN AJANKOHDAT JA PAIKAT**

 **Johtotiimin kokoukset**

|  |  |  |  |
| --- | --- | --- | --- |
| Kokous nro | Päivämäärä | Kello | Kokouspaikka |
| 2/2025 | keskiviikko 12.02.2025  | 08.15 | Digipolis Kemin Teknologiakylä ja Teams |
| 3/2025 | keskiviikko 19.03.2025 | 08.15 | Digipolis Kemin Teknologiakylä ja Teams |
| 4/2025 | keskiviikko 16.04.2025  | 08.15 | Digipolis Kemin Teknologiakylä ja Teams |
| 5/2025 | keskiviikko 07.05.2025 | 08.15 | Digipolis Kemin Teknologiakylä ja Teams |
| 6/2025 | keskiviikko 04.06.2025  | 08.15 | Digipolis Kemin Teknologiakylä ja Teams |
| 7/2025 | keskiviikko 13.08.2025 | 08.15 | Digipolis Kemin Teknologiakylä ja Teams |
| 8/2025 | keskiviikko 10.09.2025 | 08.15 | Digipolis Kemin Teknologiakylä ja Teams |
| 9/2025 | keskiviikko 08.10.2025 | 08.15 | Digipolis Kemin Teknologiakylä ja Teams |
| 10/2025 | keskiviikko 12.11.2025 | 08.15 | Digipolis Kemin Teknologiakylä ja Teams |
| 11/2025 | keskiviikko 03.12.2025 | 08.15 | Digipolis Kemin Teknologiakylä ja Teams |

|  |
| --- |
| **Seutuhallituksen kokoukset** |
| Kokous nro | Päivämäärä | Kello | Kokouspaikka |
| 2/2025 | torstai 27.02.2025 | 09.00 | Simon kunnanvirasto ja Teams |
| 3/2025 | torstai 27.03.2025 | 09.00 | Tornion kaupungintalo ja Teams |
| 4/2025 | torstai 15.05.2025 | 09.00 | Kemin kaupungintalo ja Teams |
| 5/2025 | torstai 12.06.2025 | 09.00 | Ylitornion kunnanvirasto ja Teams |
| 6/2025 | torstai 28.08.2025 | 09.00 | Keminmaan kunta ja Teams |
| 7/2025 | torstai 23.10.2025 | 09.00 | Tervolan kunnanvirasto ja Teams |
| 8/2025 | torstai 18.12.2025 | 09.00 | Simon kunnanvirasto ja Teams |
|  |  |  |  |

|  |
| --- |
| **Yhdistyksen kokoukset** |
| Kokous nro | Päivämäärä | Kello | Kokouspaikka |
| Vuosikokous | Kesäkuussa 2025 |  |  |
|  |  |  |  |

|  |
| --- |
| **Muut tilaisuudet** |
| Kokous nro | Päivämäärä | Kello | Kokouspaikka |
| **Seutufoorumi** |
| 1/2025 | keskiviikko 5.2.2025 | 18.00 | Digipolis Kemin Teknologiakylä |
|  | Yrittäjäystävällinen Meri-Lappi |
| **Meri-Lappi lentoon tilaisuus 2025** (Meri-Lappi Areena samassa tilaisuudessa) |
|  | kesällä  |
|  |  |

**Ehdotus:** Merkitään tiedoksi.

 **Päätös:** Merkittiin tiedoksi.

**13 § KOKOUKSEN PÄÄTTÄMINEN**

 **Ehdotus:** Puheenjohtaja päättää kokouksen.

 **Päätös:** Puheenjohtaja päätti kokouksen kello 12.09.